Súradnice: 48°23′24″S 4°29′13″Z﻿ / ﻿48,39000°S 4,48694°Z﻿ / 48.39000; -4.48694

**Brest** je najzápadnejšie položené veľké francúzske mesto. Nachádza na severozápade Francúzska v departemente Finistère v regióne Bretónsko, na pobreží Atlantického oceánu. Ide o významný prístav a slúži i ako námorná základňa. Počet obyvateľov v roku 2009 bol okolo 141 tisíc.

Poloha
------

Mesto má rozlohu 49,51 km². Najvyšší bod je položený 103 m n. m. a najnižší bod 0 m n. m.

Dejiny
------

Mesto je známe od roku 1240, kedy ho získal bretónsky vojvoda Ján I. ale osídlenie tu bolo už v 3. storočí. Od roku 1342 do roku 1397 bolo v anglickom vlastníctve. Jeho výnimočnosti v stredoveku dopomohol i názor: *„Kto nie je pánom Brestu, nie je bretónskym vojvodom"*. Nakoniec vďaka svadbe neskoršieho francúzskeho kráľa Františka I. s Klaudiou Francúzskou, dcérou Anny Bretónskej, sa Brest stal súčasťou Francúzska. Jeho neskoršiemu rozkvetu dopomohol kardinál Richelieu, ktorý v roku 1631 nechal postaviť drevené hradby. Brest sa stal strediskom francúzskeho loďstva. Neskôr Jean-Baptiste Colbert, minister financií na dvore kráľa Ľudovíta XIV. dal posilniť opevnenie kamennými hradbami. Ďalšie úpravy pokračovali hlavne v druhej polovici 17. storočia pod vedením maršala Vaubana.

Počas Deväťročnej vojny sa v roku 1694 John Berkley pokúsil Brest dobyť so svojim loďstvom, ale márne. Počas druhej svetovej vojny Brest ovládali nacisti a premenili ho na veľkú základňu ponoriek nemeckých nacistických vojsk. Pri bitke o Normandiu zrovnalo mesto so zemou bombardovanie (zostali stáť asi tri budovy). Po vojne muselo porazené Nemecko zaplatiť niekoľko miliárd dolárov na obnovu mesta.

Turistické atrakcie
-------------------

Museum de la Tour Tanguy uchováva kolekciu diorám, ktoré ukazujú Brest po 2. svetovej vojne. Námorné múzeum zase obsahuje expozície ukazujúce námorné tradície mesta. Následkom bombardovania počas vojny mesto neponúka veľa architektonických pamiatok, jedinou významnejšou je zámok a veža Tanguy.

Obyvateľstvo
------------

Počet obyvateľov je 140 547 (2011).

Nasledujúci graf zobrazuje vývoj počtu obyvateľov.

Zdroje: INSEE

Osobnosti mesta
---------------

* Alain Robbe-Grillet (\* 1922 – † 2008), spisovateľ, literárny teoretik a filmový režisér
* Pierre Brice (\* 1929), herec
* Béatrice Dalle (\* 1964), herečka
* Yann Tiersen (\* 1970), avantgardný hudobník a multiinštrumentalista

Partnerské mestá
----------------

* Spain  Cádiz, Španielsko, 1986
* Romania  Konstanca, Rumunsko, 1993
* United States  Denver, Colorado, USA, 1956
* Ireland  Dún Laoghaire, Írsko, 1984
* Japan  Jokosuka, Japonsko, 1970
* Germany  Kiel, Nemecko, 1964
* United Kingdom  Plymouth, Spojené kráľovstvo, 1963
* Burkina Faso  Saponé, Burkina Faso, 1989
* Italy  Taranto, Taliansko, 1964

Referencie
----------

1. ↑   *Répertoire Géographique des Communes* [online]. Institut national de l'information géographique et forestière (IGN). Dostupné online. (po francúzsky)
2. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
3. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Pozri aj
--------

* Zoznam obcí departementu Finistère
* Zoznam miest vo Francúzsku

Zdroj
-----

*Tento článok je čiastočný alebo úplný preklad článku Brest (Francie) na českej Wikipédii.*


|  |  |
| --- | --- |
| Portal | Francúzsky portál |